จาก ‘เฮียตึ๋ง’ ถึงหุ้นอสังหาริมทรัพย์.!
ฝนตกที่ “บ้านเฮียตึ๋ง” อนันต์ อัศวโภคิน เจ้าพ่ออสังหาริมทรัพย์ หนาวสะท้านไปทั่วแวดวงอสังหาริมทรัพย์.!? ด้วยเหตุที่ธนาคารไทยพาณิชย์ (SCB) ขอปรับขึ้นอัตราดอกเบี้ยเงินกู้เพื่อเทนเดอร์หุ้นบริษัท แลนด์แอนด์เฮ้าส์ จำกัด (มหาชน) หรือ LH สัดส่วน 10% (1,194.97 ล้านหุ้น) จนเป็นเหตุให้ “เฮียตึ๋ง” รับไม่ได้และยกเลิกเทนเดอร์ฯ ไป
7 ส.ค. 2561

แฉทุกวันทันเกมหุ้น
ฝนตกที่ “บ้านเฮียตึ๋ง” อนันต์ อัศวโภคิน เจ้าพ่ออสังหาริมทรัพย์ หนาวสะท้านไปทั่วแวดวงอสังหาริมทรัพย์.!? ด้วยเหตุที่ธนาคารไทยพาณิชย์ (SCB) ขอปรับขึ้นอัตราดอกเบี้ยเงินกู้เพื่อเทนเดอร์หุ้นบริษัท แลนด์แอนด์เฮ้าส์ จำกัด (มหาชน) หรือ LH สัดส่วน 10% (1,194.97 ล้านหุ้น) จนเป็นเหตุให้ “เฮียตึ๋ง” รับไม่ได้และยกเลิกเทนเดอร์ฯ ไป
โดย SCB อ้างว่า “ด้วยนโยบายธนาคารที่ให้มีการทบทวนอัตราดอกเบี้ยสินเชื่อต่าง ๆ เกิดขึ้นเป็นระยะกระทั่งล่าสุดมีมติปรับอัตราดอกเบี้ยสินเชื่อหลายประเภท อาทิ สินเชื่อบ้าน สินเชื่อเช่าซื้อรถยนต์ และเชื่อของนายอนันต์ เป็นหนึ่งในสินเชื่อที่ต้องปรับขึ้นด้วย”
โอ้ว..เครดิตระดับ “เฮียตึ๋ง” ที่มีความสัมพันธ์ลึกซึ้งกับ SCB ทั้งส่วนตัวและธุรกิจในเครือแลนด์แอน์เฮ้าส์มาตลอด..สินเชื่อเพื่อซื้อหุ้น LH (เบอร์หนึ่งธุรกิจอสังหาริมทรัพย์) ยังมิพ้นต้องถูกขยับดอกเบี้ยไปด้วย..
 “ขนาดเบอร์หนึ่งอย่างแลนด์แอนด์เฮ้าส์ยังโดน..แล้วค่ายอื่นจะเหลือรึ..”
นี่คือ..สัญญาณที่ชัดเจนว่า “ดอกเบี้ยสินเชื่อเพื่อที่อยู่อาศัย” จะต้องถูกปรับขึ้นช่วงระยะเวลาอันใกล้นี้อย่างแน่นอน แม้ว่าการประชุมคณะกรรมการกำหนดนโยบายการเงิน (กนง.) วันนี้ (8ส.ค.) จะอ้างเหตุผลร้อยแปดพันเก้า เพื่อไม่ปรับขึ้นดอกเบี้ยก็ตามที..!!??
จึงกลายเป็นข่าวร้ายของหุ้นอสังหาริมทรัพย์อย่างปฏิเสธไม่ได้..คำถามตามมาคือ “หุ้นตัวไหนเจ็บมากหรือเจ็บน้อย” กันบ้าง..!?
เอาเป็นว่าผู้ประกอบการอสังหาริมทรัพย์ ที่เน้นตลาดระดับกลาง-ล่าง จะได้รับผลกระทบมากสุด ไม่ว่ายอดขายมีแนวโน้มชะลอตัวและลูกค้าเกิดปัญหาการปฏิเสธการให้สินเชื่อมากขึ้น หุ้นกลุ่มนี้หนี้ไม่พ้น บริษัท พฤกษา โฮลดิ้งส์  จำกัด (มหาชน) หรือ PSH, บริษัท แอล.พี.เอ็น ดีเวลลอปเม้นท์ จำกัด (มหาชน) หรือ LPN บริษัท เสนาดีเวลลอปเม้นท์ จำกัด (มหาชน) หรือ SENA, บริษัท รีชชี่ เพลส 2002 จำกัด (มหาชน) หรือ RICHY
ขณะที่ผู้ประกอบการอสังหาริมทรัพย์ ที่เน้นตลาดกลางและบน มีผลกระทบบ้างแต่ไม่มากเท่ากับกลุ่มแรก ไม่ว่าจะเป็นบริษัท แลนด์แอนด์เฮ้าส์ จำกัด (มหาชน) หรือ LH, บริษัท ควอลิตี้เฮ้าส์ จำกัด (มหาชน) หรือ QH, บริษัท พร๊อพเพอร์ตี้ เพอร์เฟค จำกัด (มหาชน) หรือ PF, บริษัท เอสซี แอสเซท จำกัด (มหาชน) หรือ SC, บริษัท แสนสิริ จำกัด (มหาชน) หรือ SIRI, บริษัท ไรมอนแลนด์ จำกัด (มหาชน หรือ RML, บริษัท ออริจิ้น พร๊อพเพอร์ตี้ จำกัด (มหาชน) หรือ ORI, บริษัท ศุภาลัย จำกัด (มหาชน) หรือ SPALI, บริษัท สยามฟิวเจอร์ ดีเวลลอปเม้นท์ จำกัด (มหาชน) หรือ SF
เอาเป็น “อาฟเตอร์ช็อก” จากกรณีดอกเบี้ยสินเชื่อของ “เฮียตึ๋ง” จะทำให้หุ้นอสังหาริมทรัพย์สั่นคลอน ได้มากน้อยแค่ไหน..แต่ละค่ายจะรับมือต่อการขึ้น “ดอกเบี้ย” อย่างไร..เดี๋ยวคงได้รู้กัน..!!
แต่ที่รู้แน่ ๆ ใครลงทุน “หุ้นอสังหาริมทรัพย์” ตอนนี้มีหนาว..!???
…อิอิอิ…